als_Latn dik_Latn sag_Latn
Kompania BlackBerry po përballet me disa sfida, bazuar edhe në raportet e publikuara së fundmi. Raporti më i fundit nga comScore tregon se Windows Phone e ka tejkaluar Blackberry-n në SHBA përsa i përket pjesës së tregut. Për tre muaj që mbaruan në janar, Windows Phone mban 3.2 % të tregut, ndërkohë BlackBerry barti vetëm 3.1 % të tregut.
Megjithatë, pavarësisht këtyre fakteve, shefi ekzekutiv i kompanisë BlackBerry, John Chen, vazhdon të jetë optimist dhe beson që gjërat do të shkojnë mirë për kompaninë. Ai është shprehur se humbja e disa prej klientëve më të rëndësishëm të korporatave dhe qeverive ka pasur ndikim negativ, por aktualisht qëllimi kryesor është ruajtja e klientëve të rinj duke ofruar shërbime dhe produkte superiore si dhe duke u fokusuar në objektivin bazë të kompanisë: ofrimi i zgjidhjeve mobile për organizatat dhe përdoruesit e thjeshtë.
Në një intervistë John Chen ka folur edhe për Apple duke ironizuar në lidhje me jetëgjatësinë e baterisë. Kur është pyetur se çfarë mendon për popullaritetin e madh të iPhone-it, Chen është përgjigjur: “Përdoruesit e iPhone janë gjithmonë në kërkim të një muri për të karikuar baterinë dhe unë i quaj këta persona përqafues muresh”
Në një farë mënyre kjo është e vërtetë, megjithëse jetëgjatësia e baterisë varet se për çfarë përdoret telefoni. Nëse përdoruesit përdorin telefonin për të luajtur apo për të parë filma bateria mund të bie shpejtë.
Fjalët e thëna nga John Chen kanë shkaktuar shumë polemika.
(Herë të lexuara: 263)
als_Latn als_Latn als_Latn als_Latn als_Latn als_Latn